หลายวันผ่านมาแล้วได้มีโอกาสได้มาชิมบุฟเฟ่ต์ร้าน Bridge Over water ตอนนี้มีเป็นบุฟเฟ่ต์เป็นที่เรียบร้อย หัวละ 499 บาทภายในเวลา 2 ชม. ร้านตั้งอยู่หน้าโรงแรมMind Resort มาดูว่าในราคา4ร้อยกว่าๆเกือบห้าร้อยเนี่ยมีอะไรบ้าง เริ่มจากไลน์อาหารเล็กๆ จะมีข้าวและกับข้าว 2-3 อย่าง มีเป็นพวกผักที่จะใช้ย่าง  ผลไม้ ไอติม และพื้นที่หม้อสำหรับนึ่งปู น้ำจิ้มมีซีฟู้ด 2 แบบ แบบเผ็ดกับไม่เผ็ด น้ำจิ้มอร่อย แซ่บเลยแหละเหมาะกับการกินกะพวกซีฟู้ดมาก มาพูดถึงอาหารที่จะใช้ปิ้งย่างกันบ้างเนอะ
เริ่มจากกุ้ง (กรี๊ด!!!!) ส่วนตัวชอบกุ้งที่นี่เค้าจะคัดไซส์ ซึ่งคิดเอาว่าน่าจะใหญ่กว่าร้านอื่น ที่สำคัญสดมาก กัดแล้วฟินระเบิดระเบ่อดังกรุบกริบนึกว่าเสียงกระดูกอ่อน(มะโนเสียง)
ปลาหมึก มาเป็นตัวค่ะ แต่ไม่ได้มาแบบดิ้นตวัดหนวดมาเลยนะคะ สดจริง และนุ่มมาก ไม่มีความเหนียวเลย (คนมาด้วยบอกมาค่ะ ส่วนตัวไม่ชอบกินปลาหมึกเลย)
หอยแครง ตอนนำไปปิ้งแล้วมันแห้งไป แต่ความสดผ่านค่ะ
หอยเชลล์ก็มาคร๊า แต่ตัวมันเล็กมากนิดนุง พอปิ้งแล้ว หอยหด เหลือนิดเดียว เป็นเม็ดเลย เลยไม่ฟินเท่าไหร่ เพราะตัวมันเล็กไป แต่ความสดผ่านค่ะ (คนมาด้วยเค้ากิน เค้าเล่าให้ฟัง)
ปูม้า (อร๊าย!!!) ชอบมากอะไรมาก และก็สดอีกเช่นกัน ชอบตรงมีหม้อนึ่งแยกให้ แต่ต้องจำไว้นะคะว่าวางตรงหม่องไหน เพราะไม่ได้มีปูของเราคนเดียวในหม้อใบนั้นแต่ถ้าจะให้มาปิ้งคงไม่มีพื้นที่ให้ปิ้งอย่างอื่นพอดี แต่เนื้อพี่ปูนี่แน่นฟิตเปรี้ยะ!!!  ก็ให้เต็มเรื่องความสดด้วยค่ะ
ที่สุดของที่สุดของที่สุดของที่นี่ ก็คือ หอยนางรมสด ตัวใหญ่และสดมว๊ากกกกก กไก่ล้านตัว อร่อย หวาน ส่วนตัวบีบมะนาวราดน้ำจิ้มซีฟู๊ดเพิ่มไปอีกแบบล้นเอ่อ ซดเข้าปากแบบเต็มๆคำ โอ้ย!!!ต้องให้พูดมั้ยว่าอร่อยล้ำเบอร์ไหน สรุปคือ ดีงาม 499 บาทดูถูกไปเลย เมื่อเจอหอยนางรมสดที่นี่
นอกจากซี่ฟู้ดแล้ว ยังมี แซลมอน หั่นมาบางๆ ดูสดดีค่ะ
เนื้อริบอาย เสือร้องไห้ เนื้อสันคอ คือ ตระกูลเนื้อ มีความดีงามค่ะ แร่มาบางเฉียบ แต่ตอนนั้นไม่ได้กินเลย เพราะมัวแต่ไปหลงเมามันอยู่กะซีฟู๊ดวนไปค่ะ (พี่ฟินอะไร๊เบอร์นั้น)
ใครไม่กินเนื้อ ก็มี หมูสันคอ หมูสันใน อกไก่ ให้นะคะ นุ่มอีกเช่นกัน (คนมาด้วยบอกมาอีกนั่นแหละ)
โดยรวมประทับใจค่ะ อาหารสดและดีทุกอย่าง เค้าคงใช้ของดีด้วยแหละ และซีฟู๊ดแต่ละอย่างนั้นตัวค่อนข้างใหญ่ น้ำจิ้มแซ่บอร่อย แต่ติดอย่างเดียวและอย่างเดียวจริงๆคือเตาปิ้งมันเล็กไปนินุงถ้าเทียบกับมาสี่คนเตาเดียว ส่วนงานบริการดี พนักงานยิ้มแย้มแจ่มใสมากค่ะ นอกจากบุฟเฟ่ต์ของที่นี่ก็ยังมีคอกเทล รสชาติดีเหมือนกันมีให้เลือกซื้อเพิ่มอีกด้วยค่ะ ควรแก่การมาลองค่ะ คุ้มมาก ใหญ่สมจริงกับคุณภาพอาหาร 
ปล.ต้องขอโทษทุกคนที่มาทานด้วยนะคะที่ต้องให้รอนาน ก็แบบอร่อยฟินเค้าวางกุ้งวางปูทิ้งไม่ลงจริงๆ มีความเสียดายง่า^^"....มันต้องไปต่อให้สุดจนจบค่ะ!!!